

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 12.septembrī **Nr.563**

(prot. Nr.31, 22.§)

**Par grozījumiem Daugavpils pilsētas domes 2009.gada 28.maija nolikumā Nr.5 “Norēķinu kārtība par Daugavpils pilsētas pašvaldībai piederošo neizīrēto telpu apsaimniekošanu un kopīpašumā esošo daļu uzturēšanu”**

Pamatojoties uz likuma “Par valsts un pašvaldību dzīvojamo māju privatizāciju” 50.panta septīto daļu, nodrošinot pašvaldības pienākumu pārvaldīt un apsaimniekot dzīvojamo māju līdz tās pārvaldīšanas tiesību nodošanai dzīvokļu īpašnieku sabiedrībai vai ar dzīvokļu īpašnieku savstarpēju līgumu pilnvarotai personai izpildi, kā arī ņemot vērā Dzīvokļa īpašuma likuma 13.panta prasības, kurš nosaka dzīvokļa īpašnieka pienākumu segt noteiktos izdevumus obligāti veicamo dzīvojamās mājas pārvaldīšanas darbību veikšanai, ievērojot Daugavpils pilsētas domes 2004.gada 9.decembra lēmumu Nr.880 “Par pilnvarojumu” un 2004.gada 15.decembra Dzīvojamo māju pārvaldīšanas pilnvarojuma līgumu Nr.D-2005/49, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Izdarīt Daugavpils pilsētas domes 2009.gada 28.maija nolikumā Nr.5 “Norēķinu kārtība par Daugavpils pilsētas pašvaldībai piederošo neizīrēto telpu apsaimniekošanu un kopīpašumā esošo daļu uzturēšanu” šādus grozījumus:

1. Izteikt 2.2.punktu šādā redakcijā:

“2.2. Dzīvojamo un neapdzīvojamo telpu remontu nepieciešamību SIA “DDzKSU” motivē ar defektu aktu, kuru kopā ar tāmi iesniedz Daugavpils pilsētas domes izpilddirektoram. Remontdarbi tiek veikti saskaņā ar Daugavpils pilsētas domes izpilddirektora apstiprināto darbu tāmi, kura saskaņota ar Daugavpils pilsētas domes Īpašuma pārvaldīšanas departamenta Īpašuma uzturēšanas un pārvaldīšanas nodaļas būvinženieri”.

2. Izteikt 2.7.4.punktu šādā redakcijā:

“2.7.4. darbu pieņemšanas – nodošanas akts, kuru saskaņoja Īpašuma pārvaldīšanas departamenta Īpašuma uzturēšanas un pārvaldīšanas nodaļas būvinženieris un apstiprināja Daugavpils pilsētas domes izpilddirektors”.

Domes priekšsēdētājs *(personiskais paraksts)* A.Elksniņš